**Bosanski jezik i književnost, VI 1**

**Nastavna jedinica: Antun Branko Šimić: “Ah, evo opet...”**

Ah, evo opet. . .

Ah, evo opet dođoh u naš kraj,

U naše mile, bregovite strane,

Gdje žarko sunce jače sipi je sjaj

Na njive, vode i usjeve rane.

Gdje dom moj stoji uz široki drum

I pred njim stara murva što je davno

Slušala bijesnih turskih konja šum

I zveket mača u sumračje tavno...

Dođoh... i moja smirila se duša

Što plakala je u jesenji dan,

Kad svuda bješe - vjetar, kiša - tmuša...

Što snivo sam ga jedne noći zlate.

A sada?... Ljupki pogledi me prate

I čini mi se ovo sve ko san.

**murva - dud, vrsta drveta sa slatkim, crnim ili bijelim plodovima**

**tavno - tamno**

**tmuša - tama, tmina**

♦ U paukovu mrežu upišite asocijacije na riječ zavičaj (domovina, ljubav, sreća...). Odaberite boje koje po vama odgovaraju pojedinim riječima. Kakve riječi/boje preovladavaju u mreži?

Koja osjećanja iskazuju?

Antun Branko Šimić rođen je u Drinovcima u Hercegovini. Bio je pjesnik i kritičar. Pisao je poeziju s motivima ljubavi i nejednakosti među ljudima. Poznate zbirke pjesama su: „Preobraženja“ „Izabrane pjesme“ i „Pjesme“.

♥ Navedi stihove kojima pjesnik opisuje svoj zavičaj. Šta u njemu primjećuje?

♥ Zašto se pjesnik vraća u svoj zavičaj?

♥ Koje historijske trenutke pjesnik spominje?

♥ Ko je nadživio ta strašna vremena?

♥ Zašto se u zavičaju smirila pjesnikova duša?

♥ Kako shvatate stih : «Kad svuda bješe - vjetar, kiša - tmuša...»?

♥ Imaju li ove riječi pravo ili preneseno značenje?

♥ Ima li i u vašoj mreži sličnih riječi ili osjećanja vezanih za domovinu?

♥ Koju stilsku figuru prepoznajete u sljedećim stihovima:

**„... i moja smirila se duša**

**Što plakala je u jesenji dan,“**

♥ Izdvoj stihove koji se rimuju i napiši vrstu rime.

● Naučili smo da strofa može imati različit broj stihova: dva, tri, četiri, pet... Strofa od dva stiha naziva se dvostih ili distih, strofa od tri stiha trostih ili tercina, a strofa od četiri stiha - četverostih ili katren.

Pjesma „Ah, evo opet“ sastoji se od četiri strofe, i to dva katrena i dvije tercine. **Pjesma koja se sastoji od dva katrena i dvije tercine zove se sonet.**

Sinteza

● Lirska pjesma koja je prožeta osjećanjima ljubavi prema zavičaju, domovini, njenim ljepotama i ljudima zove se rodoljubiva, domoljubna ili patriotska pjesma. Pjesma „Ah, evo opet“ je rodoljubiva pjesma koja se sastoji se od četiri strofe, i to dva katrena i dvije tercine (sonet).

Domaća zadaća (ujedno i zadatak za srijedu, 6. 2. 2019.) je da naučite izražajno recitirati pjesmu.